****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ 2022 ԹՎԱԿԱՆԻ ԿԻՍԱՄՅԱԿԱՅԻՆ ՀԱՇՎԵՏՎՈՒԹՅՈՒՆ**  **ՀՈՒՆՎԱՐ-ՀՈՒՆԻՍ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄ |

# **Նախաբան**

### Հայաստանի Արդյունահանող ճյուղերի թափանցիկության նախաձեռնության (ԱՃԹՆ) գործունեության համար 2022 թվականի առաջին կիամյակը բնականոն աշխատանքային շրջան էր:

Հայաստանի ԱՃԹՆ-ի 4-րդ ազգային զեկույցի համար մշակվել են համապատասխան տեխնիկական առաջադրանքի և զեկույցի ուսումնասիրության շրջանակի համար անհրաժեշտ ԲՇԽ-ի որոշումների նախագծերը, որոնք հաստատվել և ընդունվել են 2021թ. ապրիլի 27-ին անցկացված ԲՇԽ-ի նիստի ժամանակ:

2022թ. փետրվարին իրական շահառուների էլեկտրոնային համակարգով ամբողջությամբ էլեկտրոնային կարգով մետաղական հանքարդյունաբերության ոլորտում գործող ընկերությունները ներկայացրել են իրական շահառուների վերաբերյալ տարեկան հայտարարագրերը։

Կայացել է Օփեն Օուներշիփ և ԱՃԹՆ կազմակերպությունների կողմից համատեղ իրականացվող Opening Extractives ծրագրի հայաստանյան մեկնարկը և «Տվյալների ստուգման համակարգերի զարգացում» թեմայով անցկացված աշխատաժողովը:

ԱՃԹՆ-ի ԲՇԽ-ի և ազգային քարտուղարության ներկայացուցիչները ակտիվորեն մասնակցել են Հայաստանի հանքարդյունաբերության զարգացման ռազմավարության փաստաթղթի երկրորդ և երրորդ նախագծերի քննարկման, մեկնաբանման, ինչպես նաև վերջնական տարբերակի ներկայացման աշխատանքներին:

Հայաստանի Հանրապետության և Համաշխարհային բանկի միջև ստորագրված «Հայաստանի արդյունահանող ճյուղերի թափանցիկության նախաձեռնությանն աջակցություն. լրացուցիչ ֆինանսավորում» դրամաշնորհային ծրագիրը գործարկելու համար ՀՀ վարչապետի աշխատակազմի կողմից մրցութային կարգով ներգրավվել են դրամաշնորհային ծրագրի գնումների և ֆինանսների կառավարման փորձագետներ:

2022թ. աշխատանքային ծրագրով նախատեսված աշխատանքային միջոցառումների կատարման ընթացքի մասին ավելի մանրամասն ներկայացվում է ստորև: Աշխատանքների կատարումը նկարագրված է ըստ Աշխատանքային ծրագրում սահմանված նպատակների ներքո կատարված միջոցառումների բաշխման և առաջին կիսամյակի (Q1, Q2) համար սահմանված կատարման ժամկետների:

# **Հասանելի և արդիական տեղեկատվության ապահովում**

*Միջոցառումներ 1-7*

Հայաստանի ԱՃԹՆ-ի կայքը և դրա բովանդակությունը հաշվետու ժամանակահատվածում ևս հանդիսացել է տեղեկատվության տարածման և դրա հասանելիության ապահովման հիմնական միջոցը: Կայքը պարբերաբար թարմացվել է, հրապարակվել և հանրությանը իրազեկվել են ոլորտին վերբերվող նոր իրավական ակտերը, ԱՃԹՆ-ի փաստաթղթերը, տեղեկություններն ու նորությունները։ Oտարալեզու օգտվողների համար կայքի կարևոր տեղեկատվությունը թարգմանվել է անգլերեն:

Կայքում հրապարակվել է ԱՃԹՆ-ի ընթացիկ գործունեությունը լուսաբանող 11 նորություն[[1]](#footnote-1) ԱՃԹՆ-ի տեղական և միջազգային գործընթացների, մետաղական հանքարդյունաբերության ոլորտի վերաբերյալ, դրանցից կարևորները հրապարակվել են նաև անգլերեն լեզվով: Շարունակաբար թարմացվել են Facebook[[2]](#footnote-2), YouTube[[3]](#footnote-3) և Twitter[[4]](#footnote-4) ցանցերում Հայաստանի ԱՃԹՆ-ի էջերը։

Հայաստանի ԱՃԹՆ-ի լուսաբանման և հանրայնացման համար կարևոր նշանակություն է ունեցել 2022թ. հունիս ամսին Համաշխարհային բանկի պաշտոնական կայքում մուլտիմեդիայի տպավորիչ  պատկերաշարով ներկայացված «[Հայաստանի ճանապարհը դեպի պատասխանատու հանքարդյունաբերություն](https://www.worldbank.org/en/news/immersive-story/2022/06/13/armenia-s-journey-towards-responsible-mining)» խորագրով պատմությունը[[5]](#footnote-5), որով լուսաբանվում է Հայաստանի Արդյունահանող ճյուղերի թափանցիկության նախաձեռնության (ԱՃԹՆ) անցած ուղին և Համաշխարհային բանկի կողմից որակվում որպես «հաջողության պատմություն»:

Ներկայացված պատմության մեջ արտացոլվել են Հայաստանի ԱՃԹՆ-ի անցած ճանապարհի գլխավոր հանգրվանները՝ Նախաձեռնությանն անդամակցելու  որոշումից մինչև առաջին վավերացումը, ոլորտի ֆինանսական տվյալների հրապարակումից մինչև իրական շահառուների բացահայտումը, հանքարդյունաբերության ոլորտի բոլոր շահառուների մասնակցությունն ապահովող ԱՃԹՆ-ի բազմաշահառու խմբի ստեղծումից մինչև ոլորտի վերաբերյալ տեղեկությունների հասանելիության հանրային ազդեցությունը:

Հաշվետու ժամանակահատվածում իրազեկման այլ միջոցառումներ չեն իրականացվել, աշխատանքային հանդիպումները, անհրաժեշտ խորհրդատվությունը ու հաղորդակցությունը շահառուների հետ ապահովվել է կապի էլեկտրոնային միջոցներով։

ԱՃԹՆ-ի առցանց հրապարակային հաշվետվությունների պարտադիր ներկայացման ժամկետին՝ օգոստոսի 1-ին ընդառաջ մշտական խորհրդատվություն է ներկայացվել հաշվետու ընկերություններին և լիազոր մարմիններին՝ այդ հաշվետվությունների լրացման և ծագող տեխնիկական խնդիրների հետ կապված:

Հայաստանի ԱՃԹՆ-ի հաղորդակցության ռազմավարության և գործողությունների ծրագրի վերանայման նախատեսված աշխատանքները չեն իրականացվել:

1. ***Հաշվետվողականության և հանրային վերահսկողության բարձրացում, կոռուպցիոն ռիսկերի նվազեցում***
   1. ***Հայաստանի ԱՃԹՆ-ի անդամակցության կարգավիճակի պահպանում***

*Միջոցառումներ 13, 17-21, 24-28*

2022թ. փետրվարի 3-ին դիտարկումների և առաջարկությունների համար ԲՇԽ-ի քննարկմանն է ներկայացվել Անկախ ադմինիստրատորի (խորհրդատուի) կողմից Հայաստանի ԱՃԹՆ-ի 4-րդ ազգային զեկույցի կազմման տեխնիկական առաջադրանքի, ինչպես նաև զեկույցի շրջանակի և էականության շեմերի վերաբերյալ ԲՇԽ-ի որոշումների նախագծերը: Նշված փաստաթղթերը համաձայնեցվել են նաև ԱՃԹՆ-ի միջազգային քարտուղարության հետ։ Քննարկումների արդյունքում որոշվել է, որ տեխնիկական առաջադրանքը կազմվել է այնպես, որ զեկույցը պատրաստվի միանգամից երկու՝ 2020 և 2021 տարիների համար: Փաստաթղթերի նախագծերի վերջնական տարբերակները պատրաստվել են ԲՇԽ-ի կողմից հաստատման համար:

2022թ. ապրիլի 27-ին կայացել է ԲՇԽ-ի նիստը[[6]](#footnote-6), որը COVID-19 համավարակից հետո առաջին առկա ռեժիմով անցկացված նիստն էր: Նիստն ընդունել է Անկախ ադմինիստրատորի (խորհրդատուի) կողմից Հայաստանի 4-րդ՝ 2020-2021թթ. ԱՃԹՆ-ի ազգային զեկույցի կազմման տեխնիկական առաջադրանքի, ինչպես նաև զեկույցի շրջանակի և էականության շեմերի վերաբերյալ ԲՇԽ-ի որոշումների նախագծերը: Նիստի ժամանակ հաստատվել է նաև ԱՃԹՆ-ի 2022թ. վերանայված աշխատանքային ծրագիրը: Նիստի ժամանակ քննարկված հարցերը և արտահայտված կարծիքները գրանցվել են նիստի արձանագրության մեջ, որը հրապարակվել է Հայաստանի ԱՃԹՆ-ի կայքում[[7]](#footnote-7):

Հաշվի առնելով այն հանգամանքը, որ ԱՃԹՆ-ի ազգային 4-րդ զեկույցը կազմվելու է երկու տարվա համար, ինչպես նաև տրվելու է տվյալների համակարգված բացայտումների ՏՏ համակարգի ստեղծման աշխատանքների մեկնարկը՝ Հայաստանի ԱՃԹՆ-ի առաջին, երկրորդ և երրորդ զեկույցներում բացահայտված, ինչպես նաև ԲՇԽ-ի և ԱՃԹՆ-ի միջազգային քարտուղարության հետ քննարկումների արդյունքում արձանագրված մետաղական հանքարդյունաբերության ոլորտի իրավական և ընթացակարգային բացերի վերացման աշխատանքների ճանապարհային քարտեզի նախագիծը ԲՇԽ-ի անդամների և աշխատանքային խմբերի հետ քննարկումը հետաձգվել է, որպեսզի դրանում ներառվեն նաև 4-րդ զեկույցի առաջարկությունները: Նորացված ճանապարհային քարտեզը քննարկվելու է 2023թ. առաջին կիսամյակում, 4-րդ ազգային զեկույցի հանրային ներկայացումից հետո՝ որոշելու համար հարցերի քննարկման և իրականացման ժամանակացույցը և արդյունքները:

Հաշվետու ժամանակահատվածում ԲՇԽ-ի արդյունահանող ընկերությունների խմբակցության կազմում տեղի է ունեցել համալրում՝ կազմը 2022թ. մայիսի 13-ից համալրել է Արմեն Ստեփանյանը, որը հանդիսանում է ԶՊՄԿ ՓԲԸ--ի կայուն զարգացման գծով տնօրենը:

ԲՇԽ-ի աշխատանքային խմբերի հանդիպումներ տեղի չեն ունեցել, անդամների միջև անհրաժեշտ հաղորդակցությունն ու համաձայնեցման ենթակա հարցերի քննարկումները տեղի են ունեցել էլեկտրոնային կապի միջոցներով:

ԲՇԽ-ի կողմից հաստատվել և 2022թ. հունվարին հրապարակվել են ԱՃԹՆ-ի 2021թ. 1-ին կիսամյակի, 3-րդ և 4-րդ եռամսյակների ԱՃԹՆ-ի առաջընթացի հաշվետվությունները[[8]](#footnote-8): Պատրաստվել է ԱՃԹՆ-ի 2021թ. տարեկան առաջընթացի հաշվետվությունները։

Առաջին կիսամյակում շարունակվել են ծրագրի ֆիդուցիար վարչարարության հետ կապված կարգավորման աշխատանքները, որոնց շրջանակում ապրիլի 19-ին Համաշխարհային բանկի գրասենյակում կայացել է հանդիպում, որտեղ գործընկերներին ներկայացվել են ծրագրի համար ապրիլի 7-ին Վարչապետի աշխատակազմի կողմից վարձված գնումների մասնագետը և ֆինանսական կառավարման մասնագետը:

Ազգային քարտուղարությունը Վարչապետի աշխատակազմ է ներկայացրել դրամաշնորհային ծրագրի եռամսյակային և կիսամյակային կատարողական հաշվետվություններ:

ՀՀ ԱՃԹՆ-ի քարտուղարության 2022թ. առաջին կիսամյակի աշխատանքային ծրագրով նախատեսված միջոցառումներն ու աշխատանքերը իրականացվել են՝ համաձայնեցնելով ԱՃԹՆ-ի միջազգային քարտուղարության ու Համաշխարհային բանկի հետ՝ որպես դոնոր կազմակերպության:

ԱՃԹՆ-ի քարտուղարությունը ակտիվ մասնակցություն է ունեցել Opening Extractives ծրագրի շրջանակում 2022 թվականի մայիսի 31-ից հունիսի 2-ը Օփեն Օուներշիփ (OpenOwnership) և ԱՃԹՆ կազմակերպությունների պատասխանատուների հայաստանյան այցը[[9]](#footnote-9) և աշխատանքային հանդիպումները կազմակերպելու գործում: Մասնավորապես, այցի շրջանակում Օփեն Օուներշիփի քաղաքականության գծով տնօրեն Լուիզ Ռասել-Պրիվատան, երկրի գծով համակարգող Փիթեր Լոուն, քաղաքականության գծով խորհրդատու Ալանա Մարկլը  և ԱՃԹՆ-ի միջազգային քարտուղարության երկրի գծով համակարգող Օլեսյա Նեխորոշկոն հանդիպումներ ունեցան Արդարադատության նախարարության, Տարածքային կառավարման և ենթակառուցվածքների նախարարության, Ֆինանսների  նախարարության, Պետական եկամուտների կոմիտեի, Կենտրոնական բանկի ֆինանսական դիտարկումների կենտրոնի, ԱՆ իրավաբանական անձանց պետական ռեգիստրի գործակալության,  ԷԿԵՆԳ-ի պաշտոնյաների և պատասխանատուների հետ։

Տարածքային կառավարման և ենթակառուցվածքների նախարարությունում ԱՃԹՆ միջազգային քարտուղարության երկրի համակարգող Օլեսյա Նեխորոշկոյի և  ՏԿԵ նախարարի տեղակալ, ԱՃԹՆ-ի բազմաշահառու խմբի անդամ Հովհաննես Հարությունյանի հետ կայացած հանդիպմանը քննարկվեցին Հայաստանում ԱՃԹՆ-ի իրականացման ընթացիկ և առաջիկա միջոցառումները, այդ թվում ԱՃԹՆ-ի շրջանակում հանքարդյունաբերության ոլորտի տվյալների համակարգված բացահայտումների էլեկտրոնային ծրագրային փաթեթի ստեղծման աշխատանքները:

2022թ. առաջին կիսամյակում Հայաստանի ԱՃԹՆ-ի քարտուղարությունը հանդիպումներ և հեռավար քննարկումներ է ունեցել ԱՃԹՆ միջազգային քարտուղարության, տարածաշրջանային քարտուղարությունների, Օփեն Օուներշիփ կազմակերպության, Բաց կառավարման գործընկերության, VXSoft տեխնոլոգիական ընկերության, Համաշխարհային բանկի հայաստանյան գրասենյակի ներկայացուցիչների, լիազոր մարմինների պատասխանատուների, ԲՇԽ-ի անդամների հետ:

Հայաստանի ԱՃԹՆ-ի ներկայացուցիչները մասնակցել են մի շարք միջազգային և տեղական առկա և հեռավար միջոցառումների և քննարկումների, մասնավորապես.

1. 2022թ. հունվարի 27-ին Տարածքային կառավարման և ենթակառուցվածքների նախարարության կողմից «Հայաստանի հանքարդյունաբերության քաղաքականություն II. Հանքարդյունաբերության ոլորտի զարգացման ռազմավարության մշակում» ծրագրի շրջանակներում կազմակերպված շահագրգիռ կողմերի հետ քննարկմանը,
2. 2022թ. փետրվարի 8-ին ԱՃԹՆ-ի միջազգային քարտուղարության կողմից ազգային համակարգողների մասնակցությամբ անցկացված հեռավար «ԱՃԹՆ-ն իրականացվող Եվրասիական երկրների խորհրդակցությանը»,
3. 2022թ. փետրվարի 21-23-ին ԱՃԹՆ-ի և Ասիական զարգացման բանկի հետ համատեղ անցկացվող «Ասիայում և խաղաղօվկիանոսյան տարածաշրջանում իրական շահառուների թափանցիկության զարգացման» թեմայով տարածաշրջանային աշխատաժողովին[[10]](#footnote-10),
4. մարտի 4-ին Լոռու մարզի Շնող համայնքում և մարտի 18-ին Սյունիքի մարզպետարանի դահլիճում տեղի են ունենեցել հանքարդյունաբերության ոլորտի զարգացման ռազմավարության շուրջ քննարկումներ, որոնց մասնակցության նպատակով ԲՇԽ-ի քաղաքացիական հասարակության խմբակցությունը տեղեկացրել է համապատասխան համայնքների ներկայացուցիչներին,
5. 2022թ. մարտի 11-ին Տարածքային կառավարման և ենթակառուցվածքների նախարարությունում հանքարդյունաբերության ռազմավարության մշակման շրջանակում Գրանթ Թորնթոն ընկերության կողմից անցկացվող ֆոկուս-խմբերի հետ քննարկմանը,
6. 2022թ. մարտի 23-ին ԱՃԹՆ-ի միջազգային թիմի կողմից քաղաքացիական հասարակության կազմակերպությունների համար անցկացված ընդերքօգտագործման պայմանագրերի թափանցիկությանը նվիրված աշխատաժողովին,
7. 2022թ. ապրիլի 20-ին ԱՃԹՆ-ի միջազգային քարտուղարության կողմից անցկացված «ԱՃԹՆ-ի ստանդարտի լեզվի կատարելագործման» թեմայով անցկացվող առցանց քննարկմանը։ Ապրիլի 22-ին կազմակերպիչներին է ներկայացվել հայկական կողմի առաջարկությունները առաջարկված ձևաչափով[[11]](#footnote-11)։
8. 2022թ. մայիսի 18-ին ԱՃԹՆ-ի միջազգային քարտուղարության ասիական թիմի կողմից անցկացված «Պայմանագրերի թափանցիկություն. ինչպես է քաղաքացիական հասարակությունը օգտագործում արտահանող ընկերությունների տվյալները» թեմայով աշխատաժողովին[[12]](#footnote-12),
9. 2022թ. հունիսի 10-ին ԱՃԹՆ-ի խորհրդի ԱՃԹՆ-ի անդամների արտահերթ առցանց հանդիպմանը[[13]](#footnote-13),
10. 2022թ. հունիսի 13-ին ԱՃԹՆ-ի միջազգային քարտուղարության կողմից անցկացված «ԱՃԹՆ-ի անկախ գնահատում» առցանց հարցախույզին[[14]](#footnote-14),
11. 2022թ. հունիսի 15-ի կայացած ԱՃԹՆ կիրառող երկրների խմբակցությունների առցանց հանդիպմանը[[15]](#footnote-15),
12. 2022թ. հունիսի 16-ին կայացած ԱՃԹՆ-ի միջազգային խորհրդի 53-րդ նիստին,
13. 2022թ. հունիսի 28-ին Երևանում Մարդու իրավունքների միջազգային ֆեդերացիայի, CEE Bnkwatch Network, Civil Society Institute կազմակերպությունների և Էկոլուր ՀԿ-ի կողմից կազմակերպված «Ամուլսար. արձանագրված մարդու իրավունքների խախտումներ և բնապահպանական անտեսումներ ոսկու որոնումների ժամանակ» թեմայով կազմված հաշվետվության քննարկմանը,
14. 2022թ. հունիսի 29-ին Երևանում ՏԿԵ նախարարության կողմից կազմակերպված  « Հանքարդյունաբերության ոլորտի զարգացման ռազմավարության» փաստաթղթի վերջնական նախագծի ներկայացմանը,
15. 2022թ. հունիսի 31-ին Երևանում Օփեն Օուներշիփ (OpenOwnership)  կազմակերպության կողմից կազմակերպված «Տվյալների ստուգման համակարգերի զարգացման» թեմայով աշխատաժողովին:
    1. ***ԱՃԹՆ-ի ստանդարտին համապատասխան ԱՃԹՆ-ի զեկույցի կազմում***

*Միջոցառում 34*

2022թ. փետրվարի 3-ին դիտարկումների և առաջարկությունների համար ԲՇԽ-ի քննարկմանն է ներկայացվել Անկախ ադմինիստրատորի (խորհրդատուի) կողմից Հայաստանի 4-րդ՝ 2020-2021թթ. ԱՃԹՆ-ի ազգային զեկույցի կազմման տեխնիկական առաջադրանքի, ինչպես նաև զեկույցի շրջանակի և էականության շեմերի վերաբերյալ ԲՇԽ-ի որոշումների նախագծերը: Այդ փաստաթղթերը կազմվել են՝ հաշվի առնելով ԱՃԹՆ-ի միջազգային խորհրդի կողմից առաջ քաշվող «ճկուն հաշվետվողականության» որոշակի տարրեր: Բացի այդ, որոշվել է Հայաստանի ԱՃԹՆ-ի չորրորդ ազգային զեկույցով «ծածկել» միանգամից երկու տարի՝ 2020-ը և 2021-ը: Նշված նախագծերը համաձայնեցվել են նաև ԱՃԹՆ միջազգային քարտուղարության հետ: 2022թ. ապրիլի 27-ին փոխվարչապետ, ԲՇԽ-ի նախագահ Համբարձում Մաթևոսյանի նախագահությամբ կայացած ԲՇԽ-ի նիստում[[16]](#footnote-16) հաստատվել են Անկախ ադմինիստրատորի/ (խորհրդատուի) կողմից Հայաստանի 4-րդ՝ 2020-2021թթ. ԱՃԹՆ-ի ազգային զեկույցի կազմման տեխնիկական առաջադրանքը, ինչպես նաև զեկույցի շրջանակի և էականության շեմերի վերաբերյալ ԲՇԽ-ի որոշումների նախագծերը:

Համաձայն ԲՇԽ-ի ընդունած որոշման՝ մայիսի 20-ին պետական գնումների պաշտոնական կայքում տեղադրվել է Անկախ ադմինիստրատորի ընտրության համար մրցութային հայտարարությունը: Միաժամանակ, դիմող ընկերությունների հայտերը գնահատելու համար ԲՇԽ-ի խմբակցությունները ներկայացրել են իրենց թեկնածուներին՝ մրցութային հանձնաժողովը կազմավորելու համար: Ներկայացված առաջարկությունների հիման վրա Վարչապետի աշխատակազմի ղեկավարի կողմից հունիսի 3-ին տրվել է հրաման՝ մրցութային հանձնաժողովի կազմի մասին: Մրցութային հանձնաժողովը ուսումնասիրել է Անկախ ադմինիստրատորի ընտրության համար ներկայացված հայտերը և հունիսի 29-ին կազմել գնահատման ամփոփ հաշվետվությունը, ըստ որի՝ Էրնսթ էնդ Յանգ ընկերությունը հավաքել է ամենաբարձր միավորները: Ըստ հաշվետվության արդյունքների՝ գնահատող հանձնաժողովը որոշել է նշված ընկերությանն առաջարկել տրամադրել համապատասխան տեխնիկական և ֆինանսական առաջարկը: Ընկերության հետ բանկացությունների դրական ավարտից հետո որոշվել է Էրնսթ էնդ Յանգ ընկերության հետ կնքել ԱՃԹՆ-ի տարեկան զեկույցի կազմման խորհրդատվական ծառայությունները մատուցելու պայմանագիր։

* 1. ***Իրական շահառուների բացահայտման առցանց հանրային ռեգիստրի գործարկում, իրական շահառուների մասին տեղեկատվության հասանելիության ապահովում, հանրային վերահսկողության հնարավորությունների աճ***

*Միջոցառումներ 45-46*

ԻՇ հայտարարագրերի ներկայացման էլեկտրոնային համակարգում[[17]](#footnote-17) մինչև 2022թ. փոտրվարի 20-ը ԻՇ հայտարարագրեր ներկայացնելու/թարմացնելու պարտավորություն ունեցող ընկերություններին ազգային քարտուղարության և Պետական ռեգիստրի պատասխանատուների կողմից տրամադրվել է խորհրդատվություն:

ԱՃԹՆ-ի ազգային քարտուղարության կողմից ուսումնասիրվել է վերը նշված համակարգ մուտքագրված ԻՇ հայտարարագրերի լրացման որակը, որի արդյունքներով կազմվել է տեղեկանք 18.03.2022թ. դրությամբ արձանագրված թերությունների վերաբերյալ: Տեղեկանքը էլեկտրոնային եղանակով ներկայացվել է ՏԿԵՆ և Պետական ռեգիստր հետագա ընթացք տալու համար:

Իրական շահառուների բացահայտման 2.5-րդ պահանջի վավերացման երկրորդ փուլին նախապատրաստվելու համար, ըստ որի Հայաստանից պահանջվում է 2022թ. հունվարից սկսած բացահայտել նաև արդյունահանման թույլտվություն ստացած կամ դրա համար դիմած բոլոր ընկերությունների, այդ թվում՝ փակ բաժնետիրական ընկերությունների իրավական սեփականատերերին (մասնակիցներին), ԱՃԹՆ-ի ազգային քարտուղարության կողմից պատրաստվել է տեղեկանք, որը քննարկվել է ապրիլի 27-ին կայացած ԲՇԽ-ի նիստին: Քննարկման արդյունքներով ԲՇԽ-ի նախագահը հանձնարարել է[[18]](#footnote-18) Տարածքային կառավարման և ենթակառուցվածքների նախարարությանը և Արդարադատության նախարարությանը՝ շարունակել իրավական շահառուների տվյալների հասանելիության կարգավորման հարցի քննարկումները շահագրգիռ գործընկեր պետական կառույցների հետ՝ հասցնելով դրանք մինչև դետալների մակարդակի, որից հետո ներկայացնել առաջարկվող լուծումը։

2022թ. մայիսի 31-ից հունիսի 2-ը աշխատանքային այցով[[19]](#footnote-19) Հայաստանում են գտնվել միջազգային Օփեն Օուներշիփ (OpenOwnership) և Արդյունահանող ճյուղերի թափանցիկության նախաձեռնություն (ԱՃԹՆ, EITI) կազմակերպությունների պատասխանատուներ՝ Օփեն Օուներշիփի քաղաքականության գծով տնօրեն Լուիզ Ռասել-Պրիվատան, երկրի գծով համակարգող Փիթեր Լոուն, քաղաքականության գծով խորհրդատու Ալանա Մարկլը  և ԱՃԹՆ-ի միջազգային քարտուղարության երկրի գծով համակարգող Օլեսյա Նեխորոշկոն:

Հյուրերը հանդիպումներ են ունեցել Արդարադատության նախարարության, Տարածքային կառավարման և ենթակառուցվածքների նախարարության, Ֆինանսների  նախարարության, Պետական եկամուտների կոմիտեի, Կենտրոնական բանկի ֆինանսական դիտարկումների կենտրոնի, ԱՆ իրավաբանական անձանց պետական ռեգիստրի գործակալության,  ԷԿԵՆԳ-ի պաշտոնյաների և պատասխանատուների հետ։

Այցի նպատակը  OpenOwnership և EITI կազմակերպությունների համատեղ Opening Extractives (Արդյունահանող ճյուղերի թափանցիկության ապահովում) ծրագրի մեկնարկն էր, ինչպես նաև   լիազոր պետական մարմիններում խորհրդատվության, տեխնիկական և իրավական աջակցության կարիքները վեր հանելու և աջակցություն տրամադրելու եղանակների ու գործող համակարգերի հետագա կատարելագործման հնարավորությունների վերաբերյալ աշխատանքային հանդիպումների  անցկացումը: Հանդիպումների ընթացքում հյուրերը ներկայացրել են այս ոլորտի լավագույն միջազգային փորձը և քննարկել են այդ փորձի Հայաստանում կիրառելու հնարավորությունները։

Այցի օրակարգի կարևոր բաղադրիչն է հանդիսացել հունիսի 31-ին Երևանի Իբիս Կենտրոն հյուրանոցի կոնֆերանս սրահում անցկացված աշխատաժողովը[[20]](#footnote-20)՝ «Տվյալների ստուգման համակարգերի զարգացման» թեմայով, որին ներկա են եղել պետական լիազոր մարմինների մոտ 30 պատասխանատու աշխատակից: Աշխատաժողովը, որը որակվեց որպես Opening Extractives ծրագրի հայաստանյան մեկնարկ, հավաքել էր այն բոլոր  անձանց/կողմերին, որոնք շահագրգռված են կամ պոտենցիալ դերակատարություն ունեն Հայաստանի իրական շահառուների տվյալների որակի հետագա  կատարելագործման,  ճշգրտության և հուսալիության գործում: Մասնակիցները և միջազգային խորհրդատուները քննարկել են, թե ինչ է արել մինչ օրս Հայաստանը տվյալների ճշգրտման ուղղությամբ և ինչպես կարող է Հայաստանում օգտագործվել այս ոլորտի միջազգային լավագույն փորձը։

Աշխատաժողովի բացմանը մասնակիցներին ողջունել են Օփեն Օուներշիփ կազմակերպության քաղաքականության գծով տնօրեն Լուիզ Ռասել-Պրիվատան և Opening Extractives ծրագրի հայաստանյան համակարգող Արդարադատության նախարարության գլխավոր քարտուղար Սիրվարդ Գևորգյանը:

1. ***ԱՃԹՆ-ի տվյալների համակարգված բացահայտումների ապահովում, ԱՃԹՆ-ի ԲՇԽ-ի և շահառուների կարողությունների հզորացում***

*Միջոցառումներ 61-66*

Վերը նշվածներից բացի 2022թ. առաջին կիսամյակում ԲՇԽ-ի և այլ շահառուների կարողությունների հզորացման այլ միջոցառումներ տեղի չեն ունեցել:

Ապրիլի 27-ին կայացած ԲՇԽ-ի նիստում ԱՃԹՆ-ի հայաստանյան քարտուղարությունը տեղեկացրել է, որ մեկնարկում են Հայաստանում ԱՃԹՆ-ի ներդրման շրջանակում հանքարդյունաբերության ոլորտում հրապարակային տվյալների համակարգված բացահայտման էլեկտրոնային համակարգի ստեղծման աշխատանքները։ Համակարգը ստեղծվելու է Համաշխարհային բանկի կողմից ՀՀ վարչապետի աշխատակազմին տրամադրված «Աջակցություն Հայաստանի ԱՃԹՆ-ին. Լրացուցիչ ֆինանսավորում» դրամաշնորհային ծրագրի աջակցությամբ և աշխատանքները ընթանալու են մինչև դրամաշնորհային ծրագրի ժամկետի ավարտը՝ 2024թ. 1-ին եռամսյակը։ ԱՃԹՆ-ի մի շարք առաջատար երկրներ ամենամյա ազգային զեկույցների հրապարակումից անցում են կատարում դեպի տվյալների համակարգված բացահայտման ռեժիմին, որը ենթադրում է առավել թարմ տեղեկատվության ինքնաշխատ հրապարակման համակարգի ներդրում՝ տվյալները տիրապետող մարմինների էլեկտրոնային համակարգերի միջոցով։ Սա թույլ է տալիս ԱՃԹՆ-ի զեկույցներն ուղղորդել ավելի շատ ոլորտի բովանդակային խնդիրների ուսումնասիրությանը և ԱՃԹՆ-ի օգտակարության մեծացմանը։ Առաջարկվել է[[21]](#footnote-21) ստեղծել միջգերատեսչական աշխատանքային խումբ, որը կհամակարգի աշխատանքների իրականացումը: Խումբն առաջարկվել է կազմել լիազոր պետական մարմինների տվյալներ տիրապետող պատասխանատուների, ինչպես նաև պետական տեղեկատվական համակարգերի թվայնացման համար պատասխանատու մարմնի ներկայացուցիչների մասնակցությամբ: Այս ուղղությամբ առաջին առաջադրանքը տվյալների համակարգված բացահայտումների ՏՏ համակարգի տեխնիկական առաջադրանքի կազմումն է, որից հետո կսկսվեն ՏՏ համակարգի ստեղծման աշխատանքները։

ԲՇԽ-ի նախագահ Համբարձում Մաթևոսյանը կարևորել է տարբեր ծրագրերի շրջանակում պետական մարմինների ՏՏ համակարգերի թվայնացման աշխատանքներում նույնատիպ աշխատանքների կրկնակի իրականացման բացառումը, նշելով, որ դրա համար կարևոր է նաև ԷԿԵՆԳ-ի հետ համագործակցությունը և նրանց կողմից խորհրդատվության տրամադրումը։ Նա ընգծել է, որ դրամաշնորհային ծրագրի աջակցությամբ իրականացվելիք աշխատանքները չպետք է դանդաղեն՝ պայմանավորված պետական համակարգի ամբողջ թվայնացման գործընթացով, որի համար անհրաժեշտ է համագործակցել Հայաստանի թվայնացման խորհրդի հետ։

1. ***Պատասխանատու հանքարդյունաբերության գործելաոճի ներդրում***

*Միջոցառումներ 68-70*

2022թ. առաջին կիսամյակում ԲՇԽ-ի անդամները և ազգային քարտուղարության ներկայացուցիչները շարունակել են ակտիվորեն մասնակցել Տարածքային կառավարման և ենթակառուցվածքների նախարարության պատվերով Գրանթ Թորնթոն խորհրդատվական ընկերության կողմից Համաշխարհային բանկի ֆինանսական աջակցությամբ իրականացվող Հայաստանի հանքարդյունաբերության ռազմավարության փաստաթղթի վերջնական նախագծի քննարկումներին: Պատասխանատու հանքրդյունաբերության գործելաոճի ներդման իրենց մոտեցումները՝ հանքարդյունաբերության հետագա զարգացման այլ հարցերի վերաբերյալ դիտարկումների հետ միասին ներկայացվել են նախարարության և ընկերության կողմից կազմակերպված հանդիպում-քննարկումներին, ինչպես նաև տրամադրվել են գրավոր եղանակով:

Աշխատանքային ծրագրի այս բաժնում նախատեսված այլ աշխատանքներ առաջին կիսամյակում չեն կատարվել:

**Հաշվետու ժամանակահատվածում ընդունված մետաղական հանքարդյունաբերության ոլորտը կարգավորող իրավական ակտերը**

1. 2022թ. մայիսի 25-ին «Հայաստանի Հանրապետության ընդերքի մասին օրենսգրքում լրացումներ և փոփոխություններ կատարելու մասին» ՀՕ-143-Ն օրենքը[[22]](#footnote-22):
2. 2022թ. հունիսի 15-ին ըն­դուն­վել է Հայաստանի Հանրապետության հարկային օրենսգրքում լրացումներ և փո­փո­խություն­ներ կա­տա­րելու մասին ՀՕ-149-Ն օրենքը[[23]](#footnote-23)։
3. 2022թ. հունվարի 5-ն ընդունվել է ՀՀ կառավարության «Զանգեզուրի պղնձամոլիբդենային կոմբինատ» փակ բաժնետիրական ընկերության բաժնետոմսերով հավաստված իրավունքները հավատարմագրային կառավարման հանձնելու մասին» թիվ 18-Ա որոշումը[[24]](#footnote-24), որը ուժը կորցրած է ճանաչվել ՀՀ կառավարության «Զանգեզուրի պղնձամոլիբդենային կոմբինատ» փակ բաժնետիրական ընկերության պետական սեփականություն հանդիսացող բաժնետոմսերի կառավարման լիազորությունները Պետական գույքի կառավարման կոմիտեին վերապահելու, Հայաստանի Հանրապետության կառավարության 2021 թվականի սեպտեմբերի 30-ի N 1613-Ա և Հայաստանի Հանրապետության կառավարության 2022 թվականի մարտի 24-ի N 395-Ա որոշումների մեջ փոփոխություններ կատարելու և Հայաստանի Հանրապետության կառավարության 2022 թվականի հունվարի 5-ի N 18-Ա և 2022 թվականի օգոստոսի 24-ի N 1338-Ա որոշումներն ուժը կորցրած ճանաչելու մասին» 2022թ. դեկտեմբերի 22-ի N 2021-Ա որոշմամբ[[25]](#footnote-25)
4. 2022թ. մարտի 24-ին ընդունվել է ՀՀ կառավարության «Որպես նվիրատվություն բաժնետոմսեր ընդունելու մասին» N 395-Ա որոշումը[[26]](#footnote-26)
5. 2022թ. մարտի 4-ին ընդունվել է ««Հայաստանի Հանրապետության բյուջետային համակարգի մասին» օրենքում լրացումներ կատարելու մասին» թիվ ՀՕ-52-Ն օրենքը [[27]](#footnote-27)
6. 2022թ. մարտի 4-ին ընդունվել է ««Տեղական ինքնակառավարման մասին» օրենքում լրացում կաարելու մասին» ՀՕ-53-Ն օրենքը[[28]](#footnote-28)

1. https://www.eiti.am/hy/Նորություններ [↑](#footnote-ref-1)
2. <https://www.facebook.com/EITIArmenia/> [↑](#footnote-ref-2)
3. <https://www.youtube.com/channel/UCx_9yOLmQCj_rwy2wYgRh6A> [↑](#footnote-ref-3)
4. <https://twitter.com/EITI_Armenia> [↑](#footnote-ref-4)
5. <https://www.worldbank.org/en/news/immersive-story/2022/06/13/armenia-s-journey-towards-responsible-mining> [↑](#footnote-ref-5)
6. <https://www.eiti.am/hy/agenda-protocols-other-related-documents> [↑](#footnote-ref-6)
7. <https://www.eiti.am/hy/agenda-protocols-other-related-documents> [↑](#footnote-ref-7)
8. <https://www.eiti.am/hy/%D4%B5%D5%BC%D5%A1%D5%B4%D5%BD%D5%B5%D5%A1%D5%AF%D5%A1%D5%B5%D5%AB%D5%B6-%D5%BF%D5%A1%D6%80%D5%A5%D5%AF%D5%A1%D5%B6-%D5%B0%D5%A1%D5%B7%D5%BE%D5%A5%D5%BF%D5%BE%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80> [↑](#footnote-ref-8)
9. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2022/06/07/opening-extractives/127/> [↑](#footnote-ref-9)
10. <https://eiti.org/events/advancing-beneficial-ownership-transparency-asia-and-pacific-region> [↑](#footnote-ref-10)
11. <https://eiti.org/sites/default/files/2022-04/Consultation%20on%20the%20scope%20of%20refinements%20to%20the%20EITI%20Standard.pdf> [↑](#footnote-ref-11)
12. <https://eiti.org/events/peer-learning-how-civil-society-making-use-data-extractive-companies> [↑](#footnote-ref-12)
13. <https://eiti.org/events/extraordinary-eiti-members-meeting> [↑](#footnote-ref-13)
14. <https://voconiq.syd1.qualtrics.com/jfe/form/SV_2gUmUxR3fvp7LvM?Q_Language=EN&SRC=SE> [↑](#footnote-ref-14)
15. <https://eiti.org/events/implementing-countries-constituency-meeting> [↑](#footnote-ref-15)
16. <https://www.eiti.am/hy/agenda-protocols-other-related-documents> [↑](#footnote-ref-16)
17. <https://bo.e-register.am/am/auth> [↑](#footnote-ref-17)
18. <https://www.eiti.am/hy/agenda-protocols-other-related-documents> [↑](#footnote-ref-18)
19. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2022/06/07/opening-extractives/127/> [↑](#footnote-ref-19)
20. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2022/06/07/opening-extractives-in-armenia/126/> [↑](#footnote-ref-20)
21. <https://www.eiti.am/hy/agenda-protocols-other-related-documents> [↑](#footnote-ref-21)
22. https://www.arlis.am/documentview.aspx?docid=164453 [↑](#footnote-ref-22)
23. https://www.arlis.am/DocumentView.aspx?DocID=164753 [↑](#footnote-ref-23)
24. https://www.arlis.am/DocumentView.aspx?DocID=159400 [↑](#footnote-ref-24)
25. https://www.arlis.am/DocumentView.aspx?DocID=172052 [↑](#footnote-ref-25)
26. https://www.arlis.am/DocumentView.aspx?DocID=172072 [↑](#footnote-ref-26)
27. <https://www.arlis.am/DocumentView.aspx?DocID=160940> [↑](#footnote-ref-27)
28. https://www.arlis.am/DocumentView.aspx?DocID=160941 [↑](#footnote-ref-28)